Jordon Mutch

Jordon James Edward Sydney Mutch (sündinud 2. detsembril 1991 Derbys) on Inglismaa jalgpallur, kes mängib keskpoolkaitsjana Austraalia kõrgliiga klubis Macarthur FC.

2007. aastal liitus ta Birmingham Cityga. Klubi põhimeeskonnas debüteeris ta 26. augustil 2008 Inglismaa liigakarika mängus Southamptoni vastu, saades 16 aasta ja 268 päeva vanuselt Birmingham City teiseks kõige nooremaks debütandiks."Southampton 2 Blues 0". Birmingham City F.C. 26.6.2008. Vaadatud 8.4.2022 Hooajal 2009–10 oli ta laenul Inglismaa tugevuselt neljanda liiga klubis Hereford United ja Inglismaa esiliiga klubis Doncaster Rovers. Hooajal 2010–11 esimeses pooles oli ta laenul Inglismaa esiliiga klubis Watford, lüües 23 mänguga viis väravat. Inglismaa kõrgliigas debüteeris Mutch Birmingham City meeskonnas 22. jaanuaril 2011 mängus Manchester Unitedi vastu.

2012. aasta juunis siirdus Mutch Inglismaa esiliiga klubisse Cardiff City. Hooajal 2012–13 võitis ta Cardiff Cityga Inglismaa esiliiga. Hooajal 2013–14 Inglismaa kõrgliigas mängides tegi Mutch kahtlemata klubikarjääri kõige silmapaistvama hooaja, kui lõi Inglismaa kõrgliigas seitse värvat. 22. märtsil 2014 lõi ta mängus Liverpooli vastu kaks väravat ja andis lisaks väravasöödu Frazier Campbellile.https://uk.soccerway.com/players/jordon-mutch/23330/ (vaadatud 8.4.2022)

2014. aasta augustis siirdus ta umbes viie miljoni naesterlingi eest Inglismaa kõrgliiga klubisse Queens Park Rangers, kellega sõlmis viieaastase lepingu"Jordon Mutch: Cardiff midfielder completes £6m QPR move". BBC Sport. 5.8.2014. Vaadatud 8.4.2022, kuid seal tal läbi lüüa ei õnnestunud. 2015. aasta jaanuaris siirdus ta samuti Inglismaa kõrgliigas mängivasse Crystal Palace'i."Transfer news: Crystal Palace agree £4.75m fee with QPR for Jordon Mutch". Sky Sports. 28.8.2014. Vaadatud 8.4.2022 Hooaja 2016–17 teises pooles oli ta Crystal Palace'ist laenul Inglismaa esiliiga klubis Reading ja 2018. aastal Major League Socceri klubis Vancouver Whitecaps. Hiljem on Mutch mänginud veel Lõuna-Korea kõrgliiga klubis Gyeongnam (2019), Norra kõrgliiga klubis Aalesunds (2020) ning Austraalia kõrgliiga klubides Western Sydney Wanderers (2021) ja Macarthur (alates 2021. aasta juulist).

Aastatel 2007–2011 mängis Mutch Inglismaa noortekoondistes.

 Viited 

Kategooria:Inglismaa jalgpallurid
Kategooria:Birmingham City FC jalgpallurid
Kategooria:Watford FC jalgpallurid
Kategooria:Cardiff City FC jalgpallurid
Kategooria:Queens Park Rangers FC mängijad
Kategooria:Crystal Palace FC mängijad
Kategooria:Reading FC mängijad
Kategooria:Western Sydney Wanderers FC mängijad
Kategooria:Premier League'i mängijad
Kategooria:The Championshipi mängijad
Kategooria:League Two mängijad
Kategooria:Sündinud 1991